ऑस्कर के भारत आने पर खुशी की लहर, कंगना से लेकर आलिया तक इन सेलेब्स ने दी बधाई
India's Prime Minister On RRR's Naatu Naatu Wins Oscars 2023 ऑस्कर के भारत आने पर देश में खुशी की लहर, कंगना रनोट से लेकर आलिया भट्ट तक इन सेलेब्स ने दी बधइयां
सोमवार की सुबह ऑस्कर सेरेमनी में भारत ने इतिहास रच दिया। यह पहली बार था जब देश को दो ऑस्कर अवॉर्ड मिले हैं। जहां फिल्म RRR के गाने नाटू-नाटू ने बेस्ट ओरिजिनल सॉन्ग का खिताब जीता है, तो वहीं दूसरी तरफ द एलिफेंट व्हिस्परर्स बेस्ट डॉक्यूमेंट्री शॉर्ट फिल्म बनी है। अवॉर्ड जीतने के बाद से देशभर में खुशी का माहौल है। सेलेब्स से लेकर आम जनता तक सभी लोग ऑस्कर का जश्न मना रहे हैं।
इस गाने को सालों तक याद रखा जाएगा- पीएम नरेंद्र मोदी
RRR की जीत पर प्रधानमंत्री नरेंद्र मोदी ने ट्वीट करते हुए लिखा- एक्सेप्शनल जीत, नाटू-नाटू का फेम अब ग्लोबल स्तर पर है। यह एक ऐसा गाना है, जिसे आने वाले सालों में याद रखा जाएगा। एमएम कीरवानी, चंद्रबोस और पूरी टीम को इस जीत की बधाइयां।
अवॉर्ड घर आ रहा है- रामचरण
RRR के लीड एक्टर रामचरण ने सोशल मीडिया जीत की खुशी जाहिर करते हुए लिखा- हम जीत गए। इंडियन सिनेमा जीत गया। हमारा देश जीत गया। ऑस्कर अब घर आ रहा है
भारत की फिल्म विश्व मंच पर सराहा गया- कंगना रनोट 
एक्ट्रेस कंगना रनोट ने RRR की जीत पर लिखा- पूरे भारत को बधाई। नस्लभेद के आधार भारतीयों के दमन, उन पर अत्याचार, हत्या, टॉर्चर पर आधारित इस फिल्म को विश्व मंच पर सराहा गया। सिर्फ एक बंगाल के अकाल के दौरान मरने वालों की संख्या प्रलय के दौरान यहूदियों की मृत्यु की तुलना में बहुत ज्यादा थी। RRR टीम को धन्यवाद।’
यह गाना दुनिया भर की जुबान पर था- गृहमंत्री अमित शाह 
गृहमंत्री अमित शाह ने कहा- भारतीय सिनेमा के लिए एक ऐतिहासिक दिन है। क्योंकि नाटू-नाटू गाने ने ऑस्कर पुरस्कार जीतकर इतिहास रच दिया है। यह गीत भारतीयों के साथ-साथ दुनिया भर के संगीत प्रेमियों की जुबान पर रहा है।
ये सिर्फ RRR की नहीं बल्कि भारत की जीत है- जूनियर NTR 
न्यूज वैरायटी को दिए इंटरव्यू में जूनियर NTR ने कहा- ‘मुझे अभी अपनी खुशी जाहिर करने के लिए शब्द नहीं मिल रहे हैं। यह सिर्फ RRR की जीत नहीं है, बल्कि देश के तौर पर भारत की जीत है। मेरा मानना है कि यह अभी शुरुआत है। हम लोगों दिखा रहे हैं कि भारतीय सिनेमा कितनी दूर जा सकता है। कीरवानी गुरु और चंद्रबोस गारो को बधाइयां। निश्चित तौर पर राजामौली एक मास्टर कहानीकार हैं। साथ ही दर्शकों के बिना कुछ भी संभव नहीं होता।
मैं द एलिफेंट व्हिस्परर्स की टीम को आज उनकी जीत पर बधाई देना चाहता हूं, जो भारत में एक और ऑस्कर लेकर आई।
नजर डालिए सेलेब्स के इन ट्वीट्स पर
